b"\n_START_ARTICLE_\nCondiment\n_START_PARAGRAPH_\nUn condiment o aparell  \xc3\xa9s una subst\xc3\xa0ncia comestible destinada a refor\xc3\xa7ar o millorar el sabor dels aliments o les preparacions culin\xc3\xa0ries. Molts condiments s\xc3\xb3n d'origen vegetal, com ara les esp\xc3\xa8cies i les herbes arom\xc3\xa0tiques per\xc3\xb2 poden ser tamb\xc3\xa9 d'origen animal, com el brou de carn, o mineral com la sal de cuina._NEWLINE_Alguns condiments s\xc3\xb3n secs, com les barreges d'herbes o esp\xc3\xa8cies, tanmateix molts es presenten com a salses que s'han posat en una ampolla, pot, o un altre contenidor. _NEWLINE_Segons una directiva de la Uni\xc3\xb3 Europea, es consideren condiments: la sal destinada al consum hum\xc3\xa0, la mostassa, les esp\xc3\xa8cies i els seus extractes arom\xc3\xa0tics, les herbes arom\xc3\xa0tiques i els seus extractes arom\xc3\xa0tics._NEWLINE_El costum de condimentar els aliments t\xc3\xa9 un origen lluny\xc3\xa0 i \xc3\xa9s possible que la primera motivaci\xc3\xb3 del seu \xc3\xbas fos la conveni\xc3\xa8ncia de dissimular les olors desagradables dels queviures en mal estat de conservaci\xc3\xb3."